**С Ъ О Б Щ Е Н И Е**

 Към 12.05.2017 г., на всички лица, представляващи одитираните политически субекти – политически партии, коалиции от партии и инициативни комитети, участници в изборите за президент и вицепрезидент на Република България, проведени на 06.11.2016 г., са връчени извлечения от проекта на Одитен доклад № 0600101716 за извършен одит за съответствие на декларираните приходи и извършените разходи във връзка с предизборната кампания на участниците в изборите за президент и вицепрезидент на Република България, проведени на 06.11.2016 г.

 Настоящото съобщение се оповестява на основание чл. 47, ал. 2 от Закона за Сметната палата. Лицата, ръководили одитираните политически субекти през одитирания период, могат да се запознаят по своя инициатива с одитните доказателства в Сметната палата, на адрес гр. София, ул. „Екзарх Йосиф” № 37.